Diari Oficial de la Generalitat Valenciana


Sumari del DOGV 4260, del 30-05-2002 (2002/5468)

Informació pública de la modificació del pla de reforma interior de Benimàmet a l'àmbit de la unitat d'execució B.
------------------------------------------------------------------------------------------------------------------

### Dades del document

Número de DOGV
:   4260

Data del DOGV
:   30-05-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/5468


Organisme emissor
:   Ajuntament de València

Tipus de document
:   Anunci

Informació pública de la modificació del pla de reforma interior de Benimàmet a l'àmbit de la unitat d'execució B. [2002/A5468]
  
L'Alcaldia, mitjançant la Resolució número U-640, de data 11 de febrer de 2002, ha disposat:
  
«Vista la documentació presentada pel senyor Lorenzo Agustí Pons, com a promotor del programa d'actuació integrada de la unitat d'execució B del pla de reforma interior del barri de Benimàmet, vist l'informe de l'Oficina Tècnica de Planejament de data 23 de gener de 2002, amb el dictamen de la Comissió Informativa d'Urbanisme, de conformitat amb els articles 52 i 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), i l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'Alcaldia resol:
  
Primer
  
Sotmetre a informació pública durant el termini de 20 dies hàbils, mitjançant anuncis en un diari d'informació general editat a la Comunitat Valenciana i en el Diari Oficial de la Generalitat Valenciana, i amb la prèvia remissió de l'avís establit en l'article 46.3 de la LRAU, la modificació del pla de reforma interior de Benimàmet a l'àmbit de la unitat d'execució B i l'informe emés per l'Oficina Tècnica de Planejament de 23 de gener de 2002, que adequa les dades de la proposició juridicoeconòmica del programa d'actuació integrada de la unitat d'execució B de Benimàmet, presentada el dia 22 de setembre de 1991, als paràmetres urbanístics resultants de la nova documentació tècnica.
  
Segon
  
De conformitat amb els articles 52.1.b de la LRAU i 86.2 de la LRJPAC, en el termini comptador des de la publicació de l'anunci d'exposició en el Diari Oficial de la Generalitat Valenciana, qualsevol persona podrà examinar els documents exposats al públic i presentar al Servei Municipal de Planejament (avinguda d'Aragó, 35), les al·legacions que estime pertinents.»
  
Com a complement a la Resolució número U-640, d'11 de febrer de 2002, per la qual se sotmet a informació pública la modificació del pla de reforma interior de Benimàmet en l'àmbit de la unitat d'execució B, es fa constar als efectes que disposa l'article 59.4 de la Llei 30/1992, de 26 de novembre (LRJPAC), que, en relació amb la parcel·la amb referència cadastral número 1953499, no consten dades sobre esta, i s'ignora en conseqüència l'interessat en el procediment i el lloc on ha de remetre's la notificació.
  
L'Alcaldia, mitjançant Resolució número U-1777, de data 26 de març de 2002, ha disposat el següent:
  
«Vist que en la Resolució d'Alcaldia U-640, d'11 de febrer de 2002, mitjançant la qual s'exposava al públic la modificació del pla de reforma interior de Benimàmet en l'àmbit de la unitat d'execució B, s'identificava com a promotor del programa d'actuació integrada de l'esmentada unitat d'execució el senyor Lorenzo Agustí Pons.
  
Atés que el senyor Lorenzo Agustí Pons actua en la tramitació de l'expedient com a arquitecte redactor de la documentació tècnica del programa de referència, i és Ecocasa del Mediterráneo, SL, l'entitat promotora del programa d'actuació integrada de la unitat d'execució B del PRI de Benimàmet, havent-se produït per tant en la Resolució U-640 una errada material.
  
Atés que l'article 105 de la Llei 30/1992, de Règim Jurídic de les Administracions Públiques i del Procediment Administratiu Comú, permet als ajuntaments rectificar en qualsevol moment, d'ofici o a instància dels interessats, les errades materials, de fet o aritmètiques existents en els seus actes, resolc:
  
Corregir la Resolució U-640, d'11 de febrer de 2002, quedant redactat el paràgraf primer de la següent forma:
  
«Vista la documentació presentada per Ecocasa del Mediterráneo, SL, entitat promotora del programa d'actuació integrada de la unitat d'execució B del pla de reforma interior del barri de Benimàmet, vist l'informe de l'Oficina Tècnica de Planejament de data 23 de gener de 2002, amb el dictamen de la Comissió Informativa d'Urbanisme, de conformitat amb els articles 52 i 46 de la Llei 6/1994, Reguladora de l'Activitat Urbanística, i l'article 86 de la Llei 30/1992, de Règim Jurídic de les Administracions Públiques i del Procediment Administratiu Comú, esta Alcaldia resol:»
  
Cosa que es comunica perquè en prengueu coneixement i als efectes oportuns.